** บันทึกข้อความ**

**ส่วนราชการ** องค์การบริหารส่วนตำบลคลองกระจัง ส่วนการคลัง **โทร.** 0-5692-1119 ต่อ 14,15

**ที่** พช 72101/ **วันที่** กรกฎาคม 2555

**เรื่อง**  การย้ายพนักงานส่วนตำบลตำแหน่งผู้ปฏิบัติงานไปแต่งตั้งให้ดำรงตำแหน่งในต่างสายงานที่เริ่มต้นจาก

ระดับ 3

**เรียน** นายกองค์การบริหารส่วนตำบลคลองกระจัง

**1. เรื่องเดิม**

ข้าพเจ้า นายวกานนท์ เจริญราช พนักงานส่วนตำบล ตำแหน่งเจ้าพนักงานพัสดุ ระดับ 4 สังกัดส่วนการคลัง องค์การบริหารส่วนตำบลคลองกระจัง เป็นผู้สอบคัดเลือกพนักงานส่วนตำบลสายงานผู้ปฏิบัติเพื่อแต่งตั้งให้ดำรงตำแหน่งต่างสายงานที่เริ่มต้นจากระดับ 3 ตำแหน่ง นักวิชาการพัสดุ ได้ลำดับที่ 54 ตามประกาศองค์การบริหารส่วนตำบลงัวบา เรื่อง ประกาศรายชื่อและการขึ้นบัญชีผู้สอบคัดเลือกได้เพื่อแต่งตั้งให้ดำรงตำแหน่งสายงานที่เริ่มต้นจาก ระดับ 3 ลงวันที่ 3 เดือน ตุลาคม 2554 นั้น

ข้าพเจ้า นายวกานนท์ เจริญราช พนักงานส่วนตำบล ตำแหน่ง เจ้าพนักงานพัสดุ ระดับ 4 สังกัดส่วนการคลัง องค์การบริหารส่วนตำบลคลองกระจัง (เลขที่ตำแหน่ง 02-0313-001)

เริ่มรับราชการเมื่อวันที่ 3 พฤษภาคม 2549 รวมอายุราชการได้ 6 ปี 2 เดือน 11 วัน

เริ่มดำรงตำแหน่งสายงานนี้ เมื่อวันที่ 1 พฤษภาคม 2550 และปรับเป็นตำแหน่งเจ้าพนักงานพัสดุ ระดับ 4 เมื่อวันที่ 15 มิถุนายน 2555 ซึ่งผ่านการสอบคัดเลือกและขอรับรองบัญชีขององค์การบริหารส่วนตำบลงัวบา อำเภอวาปีปทุม จังหวัดมหาสารคาม มีความประสงค์ย้ายไปดำรงตำแหน่งในสายงานที่เริ่มต้นจาก ระดับ 3 ขึ้นไป ในตำแหน่ง นักวิชาการพัสดุ ระดับ 4

**2. ระเบียบกฎหมายที่เกี่ยวข้อง**

**2.1** ประกาศคณะกรรมการพนักงานส่วนตำบลจังหวัดเพชรบูรณ์ เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ข้อ 158(3) การย้ายพนักงานส่วนตำบลให้ดำรงตำแหน่งในสายงานที่เริ่มต้นจาก ระดับ 3 ขึ้นไป ดำเนินการโดยวิธีการสอบคัดเลือก หลักเกณฑ์และวิธีการสอบให้เป็นไปตาม ข้อ 86 ถึงข้อ 101

**2.2** มาตรฐานกำหนดตำแหน่งนักวิชาการพัสดุ 3

**หน้าที่และความรับผิดชอบ**

ปฏิบัติงานในฐานะผู้ปฏิบัติงานระดับต้นเกี่ยวกับงานวิชาการพัสดุที่ยุ่งยากพอสมควร

ตามคำแนะนำ แนวทางคู่มือปฏิบัติงานที่มีอยู่บ้างแต่ไม่ทั้งหมด โดยปฏิบัติงานภายใต้การกำกับแนะนำหรือตรวจสอบงานบ้าง หรืออาจได้รับมอบหมายงานบางส่วนให้รับผิดชอบ โดยจะได้รับคำแนะนำ

เป็นพิเศษในกรณีที่มีปัญหา และปฏิบัติหน้าที่อื่นตามที่ได้รับมอบหมาย

**ลักษณะงานที่ปฏิบัติ**

ปฏิบัติหน้าที่อย่างใดอย่างหนึ่งหรือหลายอย่าง เช่น จัดหา จัดซื้อ ว่าจ้าง ตรวจรับ เก็บรักษา

ช่วยศึกษา ค้นคว้า รายละเอียดต่าง ๆ ของพัสดุ เช่น วิวัฒนาการ คุณสมบัติ ระบบราคา การเสื่อมค่า การสึกหรอ ประโยชน์ใช้สอย ค่าบริการ อะไหล่ การบำรุงรักษา ความแข็งแรงทนทาน เพื่อกำหนดมาตรฐานและคุณภาพ ช่วยวิเคราะห์และประเมินคุณภาพของพัสดุ เพื่อประกอบการตัดสินใจ

ในการจัดหาจัดซื้อพัสดุ เป็นต้น และปฏิบัติหน้าที่อื่นที่เกี่ยวข้อง

-/คุณสมบัติ......

-2-

**คุณสมบัติเฉพาะสำหรับตำแหน่ง**

ปริญญาตรีหรือเทียบได้ไม่ต่ำกว่านี้ทางกฎหมาย ทางเศรษฐศาสตร์ ทางสังคมศาสตร์ ด้าน พาณิชยศาสตร์หรือบริหารธุรกิจ หรือทางอื่นที่ ก.ท. กำหนดว่าใช้เป็นคุณสมบัติเฉพาะสำหรับตำแหน่งนี้ได้

**3. ข้อเสนอแนะ**

ดังนั้น ข้าพเจ้า นายวกานนท์ เจริญราช ซึ่งเป็นผู้มีคุณสมบัติครบถ้วนตามที่มาตรฐานกำหนดตำแหน่งนักวิชาการพัสดุ ระดับ 3 จึงมีความประสงค์ที่จะขอรับการประเมิน เพื่อย้ายพนักงานส่วนตำบลผู้ดำรงตำแหน่งผู้ปฏิบัติงานไปแต่งตั้งให้ดำรงตำแหน่งในต่างสายงานที่เริ่มต้นจาก ระดับ 3 ตำแหน่ง นักวิชาการพัสดุ ระดับ 4

จึงเรียนมาเพื่อโปรดพิจารณาอนุมัติ

(ลงชื่อ)

(นายวกานนท์ เจริญราช)

เจ้าพนักงานพัสดุ ระดับ 4

ความเห็น..................................................................................................................................................

(ลงชื่อ)

(นางสาวสมคิด สีชน)

นักบริหารงานการคลัง

ความเห็น..................................................................................................................................................

(ลงชื่อ) ส.ต.ท.

(ประจักษ์ วงศ์ศรีรักษ์)

ปลัดองค์การบริหารส่วนตำบลคลองกระจัง

( ) อนุมัติ

( ) ไม่อนุมัติ

.................................................................................................................................................

(ลงชื่อ)

( นางณัชพิมพ์ บุญโชติ )

นายกองค์การบริหารส่วนตำบลคลองกระจัง